**Կոնրադ Հեյեր** (ապրիլի 10, 1749(1749-04-10), Waldoboro, ԱՄՆ - փետրվարի 19, 1856(1856-02-19), Waldoboro, ԱՄՆ), ամերիկացի ֆերմեր, Հյուսիսային Ամերիկայի անկախության պատերազմի վետերան և երկարակյաց։ Հաճախ համարվում է ամենավաղ ծնված անձը, ով լուսանկարվել է կենդանության օրոք, չնայած հայտնի են մի քանի այլ թեկնածուներ, որոնցից առավել հայտնի է Ջոն Ադամս անունով կոշկակարը։

Կենսագրություն
--------------

Հեյերը ծնվել է Վալդոբորո գյուղում, որն այն ժամանակ հայտնի էր որպես «Բրոդ Բեյ» և Մասաչուսեթս Բեյ նահանգի մաս։ Բնակավայրը կողոպտվել և բնակաթափվել է Վաբանակիների հարձակումների հետևանքով և վերաբնակեցվել Ռեյնլանդից հավաքագրված գերմանացի ներգաղթյալներով։ Այս վերաբնակիչների թվում են եղել Կոնրադ Հեյերի ծնողները։ Կոնրադը ենթադրաբար այդ բնակավայրում ծնված առաջին սպիտակամորթ երեխան է եղել։ Նրա հայրը մահացել է ձմռանը, նախքան նրա ծնվելը։ Նրա մայրը՝ Կատարինան, 1772/1773 թվականներին նորից է ամուսնացել մի այլ գերմանացի ներգաղթյալի հետ։ Երիտասարդ տարիներին Հեյերը գերմանական լյութերական եկեղեցու անդամ է եղել։

Անկախության պատերազմի ժամանակ Հեյերը՝ համաձայն 1819 թվականին ներկայացված իր կենսաթոշակի և մի քանի վկաների, կռվել է մայրցամաքային բանակի 25-րդ գնդում։ Նա զինվորագրվել է 1775 թվականի դեկտեմբերին և պատվով զորացրվել մեկ տարի անց՝ 1776 թվականի դեկտեմբերի կեսերին Ֆիշքիլում։ Բանակում որևէ այլ ծառայության մասին պատմական արձանագրություն չկա. Ավելի ուշ պնդումները այն մասին, որ Հեյերը 1776 թվականի դեկտեմբերին մասնակցել է Վաշինգտոնի Դելավերի հայտնի անցմանը կամ ծառայել բանակում մինչև 1778 թվականը, չեն հաստատվել։

Հեյերն ամուսնացել է Մերի Վեբերի հետ 1776 թվականին, որից ունեցել է տասը երեխա։ Պատերազմից հետո նա վերադարձել է Վալդոբորո, որտեղ ապրել է որպես ֆերմեր մինչև իր մահը՝ 1856 թվականը։ Նրան թաղել են զինվորական պատիվներով։

Դագերոտիպային դիմանկար
----------------------

Մոտ 1852 թվականին, 103 տարեկան հասակում, Հեյերը կեցվածք է ընդունել դագերոտիպային դիմանկարի համար։ Նա հաճախ համարվում է ամենավաղ ծնված անձը, ում հայտնի է, որ լուսանկարվել է կենդանության օրոք, չնայած կան մի քանի այլ հավակնորդներ։ Դրանց թվում են Մերի Մունրո Սանդերսոնը (1748 - 1852); Դոկտոր Էզրա Գրինը (1746 - 1847); Ջոն Ադամս անունով կոշկակարը (1745 - 1849); Ազատագրական պատերազմի վետերան Բալթուս Սթոունը, (ծնվել է 1743-ից 1754 թվականներին), Ջոն Օուենը, որը ծնվել է 1735 կամ 1741 թվականներին և Կեսար անունով մի ստրուկ, որն ըստ իր մարմարե տապանաքարի գրության, ծնվել է 1737 թվականին և մահացել 1852 թվականին, ինչը կնշանակի, որ նա ապրել է 115 տարեկան։

Նշումներ
--------

1. ↑  Թեև Հեյերսի ծննդյան տարեթիվը սովորաբար նշվում է որպես 1749 թվականի ապրիլի 10, 1850 թվականից առաջ փաստաթղթերում նշվում է, որ նա ծնվել է մոտ 1753 թվականին։ Որոշ աղբյուրների համաձայն, Հեյերսի ծնողները Բրոդ Բեյ են ժամանել 1752 թվականի հոկտեմբերին՝ հետագայում հաստատելով ծննդյան տարեթիվը 1753 թվականին

Ծանոթագրություններ
------------------

1. 1 2
2. 1 2  1850 United States Census
3. ↑  Horlacher, Gary (1992 թ․ փետրվար). «A Closer Look at Conrad Heyer And the Immigration of 1748» (PDF). *Old Broad Bay Bund und Blatt*. **1** (2): 4–6.
4. ↑  Taylor, Maureen (2010). *The Last Muster: Images of the Revolutionary War Generation*. The Kent State University Press. էջեր 76–77. ISBN 978-1606350553.
5. 1 2  Schultz, C. (2013 թ․ նոյեմբերի 11). «Conrad Heyer, a Revolutionary War Veteran, Was the Earliest-Born American To Ever Be Photographed». Վերցված է 2015 թ․ օգոստոսի 15-ին.
6. ↑  Beck, B. «First photo». Վերցված է 2023 թ․ մայիսի 6-ին.
7. ↑  «New England man had oldest birth date ever to be photographed». 2013 թ․ հուլիսի 25. Արխիվացված է օրիգինալից 2013 թ․ նոյեմբերի 17-ին. Վերցված է 2015 թ․ հոկտեմբերի 18-ին.
8. 1 2 3  Taylor, Maureen (2010). *The Last Muster: Images of the Revolutionary War Generation*. The Kent State University Press. ISBN 978-1606350553.
9. ↑  Hagist, Don (2016 թ․ փետրվարի 28). «Conrad Heyer Did Not Cross The Delaware». *Journal of the American Revolution*.
10. ↑  Maine Historical Society. «Conrad Heyer, Waldoboro, ca. 1852». Վերցված է 2018 թ․ ապրիլի 12-ին.
11. ↑  Beck, B. «First photo». Վերցված է 2023 թ․ մայիսի 6-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Չափորոշչային վերահսկողություն | LCCN: n2006160501 · VIAF: 33894365 · WorldCat VIAF: 33894365 |

 |